หุ้นปิดร่วงเล็กน้อยไม่ถึง1จุด
หุ้นไทย29มี.ค.ดัชนีปิดร่วงเล็กน้อย 0.10 จุด ที่ 1,203.91 จุด มูลค่าซื้อขาย 26,956 ล้านบาท
29 มี.ค. 2555

หุ้นไทย29มี.ค.ดัชนีปิดร่วงเล็กน้อย 0.10 จุด ที่ 1,203.91 จุด มูลค่าซื้อขาย 26,956 ล้านบาท




ตลาดหุ้นไทยวันที่ 29 มี.ค.ขาดแรงส่ง ปรับฐานอยู่ในทิศทางเดียวกับตลาดหุ้นโลก ดัชนีปิดร่วงเล็กน้อย 1,203.91 จุด ลดลง 0.10 จุด มูลค่าซื้อขาย 26,956.88 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก คือ 
1.TCAP       ปิดที่ 34.25    บาท เพิ่มขึ้น      1.50 บาท  มูลค่าซื้อขาย        1,638.50     ล้านบาท 
2.BBL         ปิดที่ 185      บาท ลดลง       2  บาท       มูลค่าการซื้อขาย 1,541.27   ล้านบาท
3.PTT         ปิดที่ 358     บาท ลดลง       1  บาท       มูลค่าการซื้อขาย 1,315.09   ล้านบาท
4.IVL         ปิดที่ 38       บาท      ไม่เปลี่ยนแปลง       มูลค่าการซื้อขาย 1,259        ล้านบาท   
5.KBANK    ปิดที่ 157      บาท      เพิ่มขึ้น 3.50 บาท    มูลค่าการซื้อขาย 1,090.27      ล้านบาท        
นายปริญญ์ กิจจาทรพิทักษ์ ผู้บริหารสายงานวิเคราะห์หลักทรัพย์ และกลยุทธ์การลงทุน บริษัทหลักทรัพย์ เคทีบี ( ประเทศไทย ) กล่าวว่า ตลาดหุ้นอยู่ในช่วงการปรับฐานยังไม่จบ ซึ่งบริเวณ 1,200 จุด ก่อให้เกิดความผันผวนอยู่ ซึ่งจะใช้ระยะเวลาหนึ่ง กว่าจะผ่านได้สำเร็จ ในลักษณะเดียวกับช่วงการปรับฐานบริเวณ 800 หรือ 1,000 จุด ดัชนีจะขึ้น ๆ ลง ๆ สร้างความอึดอัดให้นักลงทุน
"ภาพตลาดหุ้นระยะยาวยังเป็นขาขึ้น กรอบ 1,200 จุด จะแกว่งขึ้น ๆ ลง ๆ อยู่ใกล้ ๆ หรือไปไม่ไกลจาก 1,200 จุด ปัจจัยต่างประเทศ ไม่หนุนให้ดัชนีเดินหน้าต่อไปได้เร็ว ๆ  จังหวะที่ตลาดหุ้นปรับฐานไม่กลัว และเป็นจังหวะในการซื้อเก็บหุ้นพลังงาน เชื่อว่าผลประกอบการไตรมาส 1 ดี และได้กำไรจากสต็อกน้ำมันในไตรมาสแรกนี้ ตามราคาน้ำมันที่ปรับตัวขึ้นจากไตรมาส 4 ปีก่อน"นายปริญญ์กล่าว
สำหรับทิศทางตลาดหุ้นวันพรุ่งนี้ ( 30 มี.ค.) ยังปรับตัวตามทิศทางตลาดหุ้นต่างประเทศ ซึ่งตลาดพร้อมขึ้น ๆ ลง ๆ ให้เห็นรายวัน ตามปัจจัยที่เข้ามากระทบ  เช่น ตลาดหุ้นดาวโจนส์สหรัฐ และราคาน้ำมันดิบ